
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1819 

5 Δεκεμβρίου 2003 


ΑΠΟΦΑΣΕΙ Σ 

Αριθ. Φ.40433/18821/1279 

Τροποποίηση, συμπλήρωση και κωδικοποίηση του Κανο¬ 
νισμού Λειτουργίας του Ταμείου Αλληλοβοήθειας 
Προσωπικού Εθνικού Τυπογραφείου 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 5 του Ν. 1878/ 
1944 «Περί συμπληρώσεωςτων περί του Εθνικού Τυπο¬ 
γραφείου κειμένων διατάξεων» (ΦΕΚ 217 Α'). 

2. Τις διατάξεις του άρθρου 17 της Α.9224/25.7.57 κοι¬ 
νής υπουργικής απόφασης «Περί τροποιήσεως, συ- 
μπληρώσεως και κωδικοποιήσεως του Κανονισμού λει¬ 
τουργίας του Ταμείου Αλληλοβοήθειας Προσωπικού 
Εθνικού Τυπογραφείου» (ΦΕΚ 286 Β'). 

3. Την 2043/2002 απόφαση του Συμβουλίου της Επι¬ 
κράτειας περί ακυρώσεως της Φ.433/1539/1.10.1998 
κοινής υπουργικής απόφασης «Τροποποίηση της 
Υπουργικής Απόφασης Α.9224/25.7.57 «Περί τροποποι- 
ήσεως, συμπληρώσεως και κωδικοποιήσεως του Κανο¬ 
νισμού Λειτουργίας του Ταμείου Αλληλοβοήθειας Προ¬ 
σωπικού Εθνικού Τυπογραφείου (ΦΕΚ 286 Β'). 

4. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
1485 Β'). 

5. Την 1065956/863/Α006/15.7.2003 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτωντων Υφυπουρ¬ 
γών Οικονομίας και Οικονομικών» (ΦΕΚ 985 Β'). 

6. Την από 27.3.2003 απόφαση της επαναληπτικής Γε¬ 
νικής Συνέλευσης των μελών του ΤΑΠΕΤ. 


7. Τη γνώμη του Συμβουλίου Κοινωνικής Ασφάλειας 
που διατυπώθηκε στην 11 η/31.7.2003 συνεδρίασή του. 

8. Το γεγονός ότι από τις διατάξεις της απόφασης αυ¬ 
τής προκαλείται μικρή επιβάρυνση σε βάρος του προϋ¬ 
πολογισμού του ΤΑΠΕΤ, η οποία δεν μπορεί να εκτιμηθεί, 
αποφασίζουμε: 

Ο Κανονισμός Λειτουργίας του Ταμείου Αλληλοβοή¬ 
θειας Προσωπικού Εθνικού Τυπογραφείου, όπως ισχύει 
με την Α.9224/57 κοινή υπουργική απόφαση (ΦΕΚ 286 
Β'), τροποποιείται, συμπληρώνεται και κωδικοποιείται σε 
ενιαίο κείμενο, ως εξής: 

«ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΤΑΜΕΙΟΥ ΑΛΛΗΛΟΒΟΗΘΕΙΑΣ ΠΡΟΣΩΠΙΚΟΥ 
ΕΘΝΙΚΟΥ ΤΥΠΟΓΡΑΦΕΙΟΥ 

Άρθρο 1 

1. Το Ταμείο Αλληλοβοήθειας Προσωπικού Εθνικού Τυ¬ 
πογραφείου, το οποίο στο εξής θα αποκαλείται ΤΑΠΕΤ, 
είναι ν.π.δ.δ. και εποπτεύεται από το Υπουργείο Εργα¬ 
σίας και Κοινωνικών Ασφαλίσεων. 

2. Έδρατου Ταμείου ορίζεται η Αθήνα, Καποδιστρίου 34. 

Άρθρο 2 

Σκοπός 

Σκοπός του Ταμείου είναι: 

1. Η παροχή συμπληρωματικής υγειονομικής περίθαλ¬ 
ψης στους άμεσα ασφαλισμένους και στα μέλη των οι¬ 
κογενειών τους και ειδικότερα: 

α) η κάλυψη δαπανών πέντε (5) ιατρικών επισκέψεων 
ετησίως για τους άμεσα ασφαλισμένους σε γιατρούς 
όλων των ειδικοτήτων, πλην παθολόγων γενικής ιατρι¬ 
κής και οδοντιάτρων, 

β) η κάλυψη του προβλεπόμενου από τη νομοθεσία του 
Οργανισμού Περίθαλψης Ασφαλισμένων του Δημοσίου 
(ΟΠΑΔ) ποσοστού νοσοκομειακής περίθαλψης για τα 

μέλη οικογένειας, σε περίπτωση νοσηλείας σε κρατικά 
νοσοκομεία ή νοσοκομεία ασφαλιστικών οργανισμών ή 
συμβεβλημένων ιδιωτικών κλινικών. 

Το Ταμείο δύναται να εγκρίνει μέρος του ποσού συμ¬ 
μετοχής στα νοσήλια, το ύψος του οποίου καθορίζεται 
με απόφαση του Δ.Σ., 

γ) η παροχή οικονομικής συνδρομής στους ασφαλι¬ 
σμένους και στα μέλη οικογένειας τους, σε περιπτώσεις 
χειρουργικών επεμβάσεων, 
δ) η κάλυψη ποσοστού συμμετοχής στη φαρμακευτική 
περίθαλψη και στις παρακλινικές εξετάσεις, 
ε) η παροχή γυαλιών ή φακών επαφής για μεν τους 
άμεσα ασφαλισμένους και τις συζύγους τους κάθε δύο 
(2) χρόνια για δε τα παιδιά κάθε ένα (1) χρόνο. 

Το ύψος όλων των ανωτέρω παροχών καθορίζεται κά¬ 
θε φορά με απόφαση του Δ.Σ.του Ταμείου. 

2. Η παροχή βοηθημάτων, όπως: 

α) εφάπαξ βοήθημα τοκετού στις ασφαλισμένες του 
Ταμείου ή στις συζύγους των ασφαλισμένων, 
β) εφάπαξ βοήθημα λόγω θανάτου του άμεσα ασφαλι¬ 
σμένου ή μέλους της οικογένειας του, 
γ) εφάπαξ ετήσιο βοήθημα στους άμεσα ασφαλισμέ¬ 
νους και σε περίπτωση θανάτου τους στα μέλη οικογέ¬ 
νειας για: 

ί. ανάπηρα άγαμα παιδιά με ποσοστό αναπηρίας 67% 
και άνω έως το 18ο έτος της ηλικίας τους και έως το 
25ο έτος εφόσον σπουδάζουν στα ανώτερα ή ανώτατα 
εκπαιδευτικά ιδρύματα της χώρας ή του εξωτερικού 
και 

Ν. παραπληγικά παιδιά με ποσοστό αναπηρίας 80% και 
άνω. 

Το βοήθημα χορηγείται χωρίς όριο ηλικίας. 

Η διαπίστωση της αναπηρίας γίνεται από την αρμόδια 
γιατους ασφαλισμένους του Δημοσίου Υγειονομική Επι¬ 
τροπή. 

δ) εφάπαξ ετήσιο βοήθημα πολυτέκνων στους ασφα¬ 
λισμένους και συνταξιούχους που έχουν τρία παιδιά και 
πλέον. 

Το βοήθημα αυτό χορηγείται μέχρι τη συμπλήρωση 
του 18ου έτους της ηλικίας του μικρότερου παιδιού ή 
του 25ου έτους εφόσον σπουδάζει σε ανώτερο ή ανώτα¬ 
το εκπαιδευτικό ίδρυμα της χώρας ή του εξωτερικού. 

3. Η παροχή επιδομάτων. 

Το ΤΑΠΕΤ μεριμνά γιατις υγιεινές συνθήκες εργασίας 
και τη βελτίωση των συνθηκών ζωής των ασφαλισμένων 
του και για το λόγο αυτό δύναται να χορηγεί στους άμε¬ 
σα ασφαλισμένους ετήσια: 
α) βοήθημα γάλακτος, 
β) ενδυμασίας και 
γ) θερινής εξοχής. 

Το ύψος όλων των ανωτέρω παροχών καθορίζεται κά¬ 
θε φορά με απόφαση του Δ.Σ. του Ταμείου. 

4. Η κάλυψη δαπανών για: 

α) τη συμμετοχή των παιδιών ασφαλισμένων ηλικίας 
6 -14 ετών σε παιδικές κατασκηνώσεις. Το ύψος της δα¬ 
πάνης για κάθε παιδί ανέρχεται στο ποσό που καθορί¬ 


ζεται κάθε χρόνο με κοινή απόφαση των Υπουργών Οι¬ 
κονομικών και Εργασίας και Κοινωνικών Ασφαλίσεων, 
β) την οργάνωση ψυχαγωγικών ή πολιτιστικών εκδη¬ 
λώσεων, όπως: εκδρομών θεατρικών παραστάσεων για 
τους ασφαλισμένους του Ταμείου και εορτών Χριστου¬ 
γέννων με διανομή δώρων και ειδικού τσεκ δώρου για τα 
παιδιά των ασφαλισμένων μέχρι τη συμπλήρωση του 
18ου έτους της ηλικίας τους ή του 25ου έτους εφόσον 
σπουδάζουν σε ανώτερα ή ανώτατα εκπαιδευτικά ιδρύ¬ 
ματα της χώρας ή του εξωτερικού. 

Το ύψος της δαπάνης των ανωτέρω εκδηλώσεων κα¬ 
θορίζεται με απόφαση του Δ.Σ. 

5. Χορήγηση προσωπικών δανείων. 

Μέρος των διαθεσίμων κεφαλαίων του Ταμείου μπο¬ 
ρεί με απόφαση του Δ.Σ. και έγκριση του εποπτεύοντος 
Υπουργού, να διατίθενται για τη χορήγηση προσωπι¬ 
κών δανείων σε εν ενεργεία υπαλλήλους μέλη του Τα¬ 
μείου. 

Η εξόφληση των δανείων αυτών γίνεται με ισόποσες 
μηνιαίες τοκοχρεωλυτικές δόσεις, ο αριθμός των οποί¬ 
ων δεν μπορεί να υπερβεί τις τριάντα έξι (36). Τα δάνεια 
αυτά χορηγούνται με επιτόκιο που καθορίζεται με από¬ 
φαση της Νομισματικής Επιτροπής της Τράπεζας της 
Ελλάδος και ασφάλιστρο 1 %. 

Η παροχή των δανείων αυτών επιτρέπεται μόνο σε 
εξαιρετικές περιπτώσεις, οι οποίες δικαιολογούνται από 
σοβαρές απρόβλεπτες ανάγκες αυτού που το ζητά, 
ύστερα από αιτιολογημένη απόφαση του Διοικητικού 
Συμβουλίου, λαμβανομένων υπόψη και των αποφάσεων 
της Νομισματικής Επιτροπής και του Υπουργείου Εργα¬ 
σίας και Κοινωνικών Ασφαλίσεων, που ισχύουν κάθε φο¬ 
ρά για το θέμα αυτό. 

Το ποσό του δανείου που χορηγείται δεν μπορεί να εί¬ 
ναι ανώτερο του τριπλάσιου των αποδοχών του τελευ¬ 
ταίου, προ της υποβολής της αίτησης μήνα. 

Άρθρο 3 
Μέλη 

1. ΣτοΤαμείο ασφαλίζονται ως άμεσα μέλη: 
α) όλοι οι εκάστοτε εν ενεργεία υπάλληλοι του Εθνικού 
Τυπογραφείου μόνιμοι και με σχέση εργασίας ιδιωτικού 
δικαίου αορίστου χρόνου, 

β) όσοι εξήλθαν από την υπηρεσία του Εθνικού Τυπο¬ 
γραφείου και με τη δημοσίευση του παρόντος είναι 
ασφαλισμένοι του Ταμείου, 
γ) όσοι μόνιμοι και με σχέση εργασίας ιδιωτικού δικαί¬ 
ου αορίστου χρόνου υπάλληλοι - μέλη - του Εθνικού Τυ¬ 
πογραφείου συνταξιοδοτούνται, 
δ) οι υπάλληλοι που μετατάσσονται στο Εθνικό Τυπο¬ 
γραφείο από άλλη υπηρεσία μετά από αίτησή τους. 

Οι ανωτέρω προκειμένου να υπαχθούν στην ασφάλιση 
του Ταμείου υποχρεούνται να εξαγοράσουν όλο τον 
προηγούμενο συντάξιμο χρόνο υπηρεσίας τους, κατα¬ 
βάλλοντας την προβλεπόμενη από την παρ. α' του άρ¬ 
θρου 4 του παρόντος, εισφορά. 

Ο τρόπος εξόφλησης της παραπάνω εξαγοράς καθο¬ 
ρίζεται κάθε φορά με απόφαση του Δ.Σ. 

ε) οι αποσπασμένοι υπάλληλοι οτο Εθνικό Τυπογρα¬ 
φείο, μετά από την υποβολή σχετικής αίτησης και μόνο 
για όσο χρόνο διαρκεί η απόσπασή τους και εφόσον κα¬ 
ταβάλλουν αναδρομικά εισφορές 12 μηνών, 

στ) ο εκάστοτε Ειδικός Γραμματέας του Εθνικού Τυ¬ 
πογραφείου ύστερα από υποβολή σχετικής αίτησης και 
εφόσον καταβληθούν αναδρομικά εισφορές 12 μηνών. 

Εφόσον η διάρκεια της θητείας του ξεπερνά τα τέσσε¬ 
ρα (4) χρόνια ο ανωτέρω αποκτά δικαίωμα συνέχισης 
της ασφάλισης στο Ταμείο ύστερα από υποβολή σχετι¬ 
κής αίτησης. 

2. Προστατευόμενα μέλη της οικογένειας του ασφαλι¬ 
σμένου θεωρούνται: 

α) ο, η σύζυγος και 

β) τα άγαμα τέκνα μέχρι τη συμπλήρωση του 18ου 
έτους της ηλικίας τους ή του 25ου έτους εφόσον σπου¬ 
δάζουν σε ανώτερα ή ανώτατα εκπαιδευτικά ιδρύματα 
της χώρας ή του εξωτερικού. 

Τα κατά την προηγούμενη παράγραφο μέλη οικογένει¬ 
ας εγγράφονται στο μητρώο μελών του ΤΑΠΕΤ ύστερα 
από υπεύθυνη δήλωση των αμέσων μελών. 

3. Σε περίπτωση θανάτου ασφαλισμένου του Ταμείου 
τα μέλη της οικογένειας του (σύζυγος και τέκνα) μπο¬ 
ρούν να υποβάλουν αίτηση εντός τριμήνου από το θάνα¬ 
τό του περί συνέχισης της ασφάλισής τους σύμφωνα με 
τις διατάξεις του παρόντος. 

4. Όποιος έκτων ασφαλισμένων του Ταμείου επιχειρεί 
με ανακριβή δήλωση ή με οποιοδήποτε άλλο τρόπο να 
επωφεληθεί οποιασδήποπτε παροχής του Ταμείου ή να 
βλάψει την περιουσία του αμέσως ή εμμέσως υπόκεινται 
σε κυρώσεις που επιβάλλονται με απόφαση του Δ.Σ., χω¬ 
ρίς να αποκλείεται η διακοπή της ιδιότητας του μέλους 
καθώς και των μελών οικογένειας του, για ορισμένο χρο¬ 
νικό διάστημα και σε εξαιρετικές περιπτώσεις η οριστική 
διαγραφή του, η οποία θα επικυρώνεται από τη Γενική 
Συνέλευση. 

Άρθρο 4 
Πόροι 

Πόροι του Ταμείου είναι: 

α) εισφορά 1% επί όλωντωντακτικών αποδοχώντωνεν 
ενεργεία υπαλλήλων που υπηρετούν στο Εθνικό Τυπο¬ 
γραφείο - μελώντου Ταμείου - η οποίαπαρακρατείται και 
αποδίδεται από το Τμήμα Μισθοδοσίας του Εθνικού Τυ¬ 
πογραφείου, μέσω του Ελεγκτηρίου της ΚΒ' ΔΟΥ Αθη¬ 
νών σε λογαριασμό του Τ αμείου που τηρείται στην Τ ρά- 
πεζατης Ελλάδος, 

β) εισφορά 1% επί της συντάξεως και όλων των μερι¬ 
σμάτων και βοηθημάτων των συνταξιούχων του Ταμεί¬ 
ου, η οποία αποδίδεται το α' δεκαήμερο κάθε μήνα στον 
Ταμία με απόδειξη. Η επί τρίμηνο παράλειψη καταβολής 
της ανωτέρω εισφοράς συνεπάγεται την άμεση και ορι¬ 
στική διαγραφή του συνταξιούχου μέλους. 

γ) τα από το άρθρο 5 του Ν. 1878/44 καιτο άρθρο 7 του 
Ν.Δ. 224/47 οριζόμενα ποσοστά υπέρ του ΤΑΠΕΤ, 

δ) οι διάφορες καταβολές ή δωρεές που δίδονται από 
Ν.Π.Δ.Δ. για την εκτύπωση εντύπων στο Εθνικό Τυπο¬ 
γραφείο, 


ε) τα εισπραττόμενα ποσά από δωρεές, λαχεία, ερά¬ 
νους κ.λπ., 

στ) οι δωρεές, κληροδοτήματα και κληρονομιές, 
ζ) οι πρόσοδοι από την περιουσία του Ταμείου. 

Άρθρο 5 

Διοίκηση του Ταμείου 

Το Ταμείο διοικείται από επταμελές Διοικητικό Συμ¬ 
βούλιο που αποτελείται: 

α) από έναν υπάλληλο του Εθνικού Τυπογραφείου με 
βαθμό Διευθυντή ως Πρόεδρο, με τον αναπληρωτή του, 
οι οποίοι προτείνονται από τον Υπουργό Εσωτερικών, 
Δημόσιας Διοίκησης και Αποκέντρωσης, 
β) από έναν υπάλληλο με Α' βαθμό του Υπουργείου Ερ¬ 
γασίας και Κοινωνικών Ασφαλίσεων ως Αντιπρόεδρο με 
τον αναπληρωτή του, 

γ) από πέντε μέλη του ΤΑΠΕΤ που εκλέγονται από τη 
Γενική Συνέλευση με καθολική μυστική ψηφοφορία και 
ορίζονται κατά σειρά πλειοψηφίας με ισάριθμους ανα¬ 
πληρωματικούς. 

Στις συνεδριάσειςτου Διοικητικού Συμβουλίου μετέχει 
χωρίς ψήφο, ως Κυβερνητικός Επίτροπος, υπάλληλος 
με Α' βαθμό του Υπουργείου Εργασίας και Κοινωνικών 
Ασφαλίσεων, με τον αναπληρωτή του. 

Ο Πρόεδρος, τα μέλη του Διοικητικού Συμβουλίου και 
ο Κυβερνητικός Επίτροπος με τους αναπληρωτές τους, 
διορίζονται μετριετή θητεία, με απόφαση του Υπουργού 
Εργασίας και Κοινωνικών Ασφαλίσεων, η οποία δημοσι¬ 
εύεται στην Εφημερίδα της Κυβερνήσεως. 

Στην πρώτη συνεδρίαση του Δ.Σ. εκλέγονται μεταξύ 
των μελών με μυστική ψηφοφορία ο Τ αμίας και ο Γ ενικός 
Γ ραμματέας. 

Άρθρο 6 

Αρμοδιότητες Διοικητικού Συμβουλίου 

α. Το Διοικητικό Συμβούλιο διοικεί το Ταμείο και δια¬ 
χειρίζεται την περιουσία του. Ειδικότερα εγκρίνει τον 
ετήσιο προϋπολογισμό και απολογισμό του Ταμείου, 
φροντίζει για την κανονική είσπραξη των πόρων του, 
αποφασίζει για την τοποθέτηση των περιουσιακών στοι¬ 
χείων του, συμβιβάζεται ή παραιτείται από δικαστικούς 
αγώνες, αποφασίζει και εγκρίνει το ύψος των πόσης φύ- 
σεως παροχών προς τα μέλη και γενικότερα έχει την 
ανώτερη διεύθυνση και παρακολούθηση των υπηρεσιών 
του Ταμείου, λαμβάνοντας και υποδεικνύοντας μέτρα 
για τη βελτίωση και την όσο το δυνατόν καλύτερη εκ¬ 
πλήρωση των σκοπών του Ταμείου. 

β. Το Δ.Σ. συντάσσει Κανονισμό Εσωτερικής Λειτουρ¬ 
γίας των υπηρεσιών του ΤΑΠΕΤ. 

γ. Το Ταμείο εκπροσωπείται ενώπιον πόσης Διοικητι¬ 
κής και Δικαστικής Αρχής από τον Πρόεδρο του Δ.Σ. ή το 
νόμιμο αναπληρωτή του και όταν αυτοί απουσιάζουν ή 
κωλύονται από τον Αντιπρόεδρο και όταν αυτός κωλύε¬ 
ται από τον Γ ενικό Γ ραμματέα. 

δ. Το Ταμείο δε δεσμεύεται έναντιτρίτωνπαρά μόνο με 
απόφαση του Δ.Σ. η οποία λαμβάνεται σύμφωνα με τα 
οριζόμενα στην παρ. β του άρθρου 6. 

Άρθρο 7 

Συνεδριάσεις Διοικητικού Συμβουλίου 

α. Το Δ.Σ. συνεδριάζει μετά από πρόσκληση του Προ¬ 
έδρου τακτικά μεν μία φορά το μήνα, έκτακτα δε όταν 
παρίσταται εξαιρετική ανάγκη ή όταν το ζητήσει εγγρά- 
φως από τον πρόεδρο το ένα τρίτο (1 /3) τουλάχιστον του 
συνόλου των τακτικών μελών του Διοικητικού Συμβουλί¬ 
ου, προσδιορίζοντας και το προς συζήτηση θέμα. 

Οι προσκλήσεις σε συνεδρίαση του Δ.Σ. απευθύνονται 
εγγράφως προ 24 ωρών τουλάχιστον, προς τα μέλη του 
Δ.Σ. στις οποίες αναφέρονται τα θέματα ημερήσιας διά¬ 
ταξης. 

β. Το Δ.Σ. συνεδριάζει νομίμως όταν στην σύνθεσή του 
μετέχουν, ως τακτικά ή αναπληρωματικά μέλη, περισσό¬ 
τερα από τα μισά των διορισμένων μελών, οι δε αποφά¬ 
σεις λαμβάνονται κατά πλειοψηφία και σε περίπτωση 
ισοψηφίας υπερισχύει η ψήφος του Προέδρου. 

Για αποφάσεις που αφορούν το 30% και άνω των δια¬ 
θεσίμων κεφαλαίων του Ταμείου απαιτείται πλειοψηφία 
με παρουσία τουλάχιστον πέντε μελών. 

γ. Τα πρακτικά των συνεδριάσεων καταχωρούνται σε 
ειδικό βιβλίο και υπογράφονται από τους συμμετέχο- 
ντες στη συνεδρίαση. 

Άρθρο 8 

Αρμοδιότητες Προέδρου - Γενικού Γραμματέα - Ταμία 

α. Ο Πρόεδρος του Δ.Σ. διευθύνει τις συνεδριάσεις, 
υπογράφει τα πρακτικά, τα εντάλματα και τα έγγραφα 
και επιβλέπει στην εφαρμογή του παρόντος κανονισμού 
και των αποφάσεων. 

β. Ο Γ ενικός Γ ραμματέας διευθύνει την εσωτερική 
υπηρεσία του Ταμείου, φυλάττειτο αρχείο και τη σφρα¬ 
γίδα, συντάσσει τα πρακτικά των συνεδριάσεων, κρατά 
την αλληλογραφία, σφραγίζει και υπογράφει μαζί με τον 
Πρόεδρο τα έγγραφα, τα πρακτικά των συνεδριάσεων 
και τα εντάλματα, σφραγίζει της αποδείξεις εισπράξεων 
και τις αποδίδει στον Ταμία. 

γ. Ο Ταμίας εισπράττει τους πόρους του άρθρου 4 εκ- 
δίδοντας σχετικό γραμμάτιο είσπραξης. 

Ειδικά για τους πόρους της περίπτωσης β του άρθρου 
4, καταρτίζονται και σχετικές καταστάσεις που υπογρά¬ 
φονται από τον αρμόδιο για την είσπραξη υπάλληλο του 
Εθνικού Τυπογραφείου και τον Ταμία του ΤΑΠΕΤ. 

Οι πάσης φύσεως πληρωμές γίνονται με έκδοση χρη¬ 
ματικού εντάλματος που υπογράφεται, από τον Πρόε¬ 
δρο και τον Γ ενικό Γ ραμματέα. 

Η εξόφληση ενεργείται είτε από τον Ταμία είτε από την 
Τράπεζα, με την έκδοση τωνπροβλεπομένων από το Δη¬ 
μόσιο λογιστικό, παραστατικών. 

Ο Ταμίας είναι υπόλογος έναντι του Δ.Σ. για την καλή 
διαχείριση των πόρωντου Ταμείου. 

Στο Ταμείο τηρούνται τα προβλεπόμενα από το Π.Δ. 
80/ 97 βιβλία. 

Επίσης μπορεί να συσταθεί πάγια προκαταβολή για 
πληρωμή μικροδαπανών στο Ταμείο. Το ύψος του ποσού 
της πάγιας προκαταβολής καθώς και ο τρόπος κατανο¬ 
μής του καθορίζονται με απόφαση του Υπουργού Εργα¬ 


σίας και Κοινωνικών Ασφαλίσεων, ύστερα από πρόταση 
του Δ.Σ. του Ταμείου. 

Άρθρο 9 
Αποθεματικό 

Από τους πόρους του Ταμείου ποσοστό 10% τουλάχι¬ 
στον διατίθεται υποχρεωτικά για το σχηματισμό αποθε- 
ματικού. 

Η διάθεση αυτή μπορεί να διακοπεί όταν το αποθεμα¬ 
τικό γίνει ίσο με το τριπλάσιο της ετήσιας εισφοράς των 
μελών. 

Άρθρο 10 

Καταθέσεις κεφαλαίων 

1. Με απόφαση του Δ.Σ. του Ταμείου και σύμφωνα με 
τιςδιατάξειςτου Α.Ν. 1611/50 και του Ν.Δ. 2999/54 όπως 
αυτές ισχύουν κάθε φορά ορίζεται η Τράπεζα ή πιστωτι¬ 
κός οργανισμός όπου τηρείται ο λογαριασμός Ταμεια¬ 
κής διαχείρισης του Ταμείου. 

2. Τα πλεονάζοντα κεφάλαια του Ταμείου που σχημα¬ 
τίζονται πέραν από τις τρέχουσες υποχρεώσεις αυτού 
στο λογαριασμό Ταμειακής διαχείρισης μεταφέρονται 
υποχρεωτικά στην Τ ράπεζα της Ελλάδος και κατατίθε¬ 
νται στο Κοινό Κεφάλαιο των Νομικών Προσώπων Δημο¬ 
σίου Δικαίου και Ασφαλιστικών Φορέων (Κ.Κ.Ν.Π.Δ.Δ. 
και Α.Φ.) το οποίο διαχειρίζεται η Τ ράπεζα της Ελλάδος 
σύμφωνα με τις διατάξεις του Α.Ν. 1611/50 όπως τρο¬ 
ποποιήθηκαν και συμπληρώθηκαν με τις διατάξεις του 
Ν Λ. 2999/54, της παρ. 1 του άρθρου τρίτου του Ν. 2216/ 
94 και της παρ. 11α του άρθρου 15 του Ν. 2469/97. 

Άρθρο 11 

Επένδυση Διαθεσίμων Κεφαλαίων 

Τα διαθέσιμα κεφάλαια του Ταμείου μπορεί να επεν¬ 
δύονται με απόφαση του Δ.Σ. και έγκριση του Υπουργού 
Εργασίας και Κοινωνικών Ασφαλίσεων και του Διοικητή 
της Τράπεζας της Ελλάδος, όπου αυτή απαιτείται από 
την κείμενη νομοθεσία, τηρουμένων και των διατάξεων 
γενικών ή ειδικών νόμων, των κανόνων επενδυτικής συ¬ 
μπεριφοράς, που ισχύουν κάθε φορά ως προς την τοπο¬ 
θέτηση των Κεφαλαίων των Φορέων Κοινωνικής Ασφάλι¬ 
σης, ως εξής: 

α) σε τίτλους του Ελληνικού Δημοσίου και Ομόλογα 
Τραπεζών που λειτουργούν νόμιμα στην Ελλάδα, 
β) σε μετοχές και άλλα χρεόγραφα εταιρειών εισηγμέ¬ 
νων στο Χρηματιστήριο Αξιών Αθηνών (Χ.Α.Α.), 
γ) σε μετοχές εταιρειών που διατίθενται σε δημόσια 
εγγραφή για να εισαχθούν στο Χ.Α.Α., 
δ) σε μερίδια αμοιβαίων κεφαλαίων, τα οποία επενδύ¬ 
ουν το ενεργητικό τους σε τίτλους σταθερού εισοδήμα¬ 
τος και μετοχές που έχουν εισαχθεί στο Χ.Α.Α., 
ε) σε μερίδια αμοιβαίων κεφαλαίων ακίνητης περιου¬ 
σίας, 

στ) σε συμβόλαια μελλοντικής εκπλήρωσης του Χρη¬ 
ματιστηρίου Παραγώγων Αξιών (Χ.Π.Α.), 
ζ) σε άλλες κινητές αξίες, εφόσον αυτό προβλέπεται 
από σχετική διάταξη νόμου ή κανονιστική πράξη, 
η) σε συγκρότηση ιδίων ή ομαδικών αμοιβαίων κεφα¬ 
λαίων και τη σύσταση ΑΕΔΑΚ, στην οποία θα συμμετέχει 
μια νόμιμα λειτουργούσα στην Ελλάδα Τ ράπεζα, 

θ) σε ακίνητα είτε προς κάλυψη των πάσης (ρύσεως 
στεγαστικών αναγκών του, είτε προς εκμετάλλευση. 

Άρθρο 12 
Οικονομικό έτος 

Οικονομικό έτος είναι η χρονική περίοδος που περιλαμ¬ 
βάνει τις διαχειριστικές, διοικητικές και λογιστικές πράξεις, 
που έχουν σχέση με τη διαχείριση των εσόδων και εξόδων 
και των περιουσιακών γενικά στοιχείων του ΤΑΠΕΤ. 

Το οικονομικό έτοςτης διαχείρισης του ΤΑΠΕΤ αρχίζει 
την 1η Ιανουάριου και λήγει την 31η Δεκεμβρίου του ίδι¬ 
ου ημερολογιακού έτους. 

Η λογιστική χρήση του ΤΑΠΕΤ ταυτίζεται με το οικονο¬ 
μικό έτος. 

Άρθρο 13 
Προϋπολογισμός 

Α. Έννοια και περιεχόμενο προϋπολογισμού. 

1. Προϋπολογισμός είναι η διοικητική πράξη, με την 
οποία προσδιορίζονται τα έσοδα και καθορίζονται τα 
όρια των εξόδων - πιστώσεων του ΤΑΠΕΤ, για κάθε οικο¬ 
νομικό έτος. 

2. Τα έσοδα και έξοδα του προϋπολογισμού ταξινο¬ 
μούνται κατά είδος, ομάδα και κατηγορία, ανάλογα με 
την αιτία και τη φύση τους, σύμφωνα με τα οριζόμενα 
στο Κλαδικό Λογιστικό Σχέδιο των Φορέων Κοινωνικής 
Ασφάλισης. 

3. Σε ειδικούς πίνακες αναγράφονται οι πιστώσεις, σε 
βάρος των οποίων θα πραγματοποιούνται οι πάσης (ρύ¬ 
σεως επενδύσεις, που πραγματοποιούνται είτε από ίδια 
κεφάλαια του φορέα, είτε από κεφάλαια των προγραμ¬ 
μάτων των Ευρωπαϊκών Κοινοτήτων και άλλων Διεθνών 
Οργανισμών, σε ειδικό δε πίνακα εμφανίζεται και το 
προβλεπόμενο ταμειακό υπόλοιπο του προηγούμενου 
οικονομικού έτους, στο οποίο αναφέρεται ο υπό έγκρι¬ 
ση προϋπολογισμός και χρησιμοποιείται στην ανακεφα¬ 
λαίωση για την κάλυψη ενδεχομένου ελλείμματος. 

Β. Κατάρτιση και έγκριση προϋπολογισμού. 

1. Ο προϋπολογισμός κάθε οικονομικού έτους καταρ¬ 
τίζεται από τις καθ’ ύλην αρμόδιες υπηρεσίες του φορέα 
πριν από την έναρξη του οικονομικού έτους και υποβάλ¬ 
λεται για έγκριση στο Διοικητικό Συμβούλιο μέσα στις 
οριζόμενες προθεσμίες, συνοδευόμενος από την ειση¬ 
γητική έκθεση, που περιέχει ανάλυση και αιτιολόγηση 
των επί μέρους κονδυλίωντων προβλεπομένων εσόδων 
και εξόδων. 

2. Ο προϋπολογισμός με την εισηγητική έκθεση, μετά 
την έγκρισή του από το Διοικητικό Συμβούλιο, υποβάλ¬ 
λεται για έγκριση στον Υπουργό Εργασίας και Κοινωνι¬ 
κών Ασφαλίσεων. 

Αρθρο 14 

Έλεγχος διαχείρισης 

Ο έλεγχος της διαχείρισης ενεργείται σύμφωνα με τα 
οριζόμενα στο άρθρο 84 του Ν. 2084/92 για τους φορείς 
κοινωνικής ασφάλισης. 


Άρθρο 15 

Γενικές Συνελεύσεις 

α) Τακτική γενική συνέλευση συνέρχεται μία φορά κά¬ 
θε τρία (3) χρόνια (εκλογοαπολογιστική). 

Κατά την τακτική γενική συνέλευση γίνεται ο απολογι¬ 
σμός των πεπραγμένων του Δ.Σ. και εκλέγεται εφορευ¬ 
τική επιτροπή για τη διενέργεια αρχαιρεσιών που πραγ¬ 
ματοποιούνται πριν τη λήξη της θητείας του Δ.Σ. 

Η πρόσκληση της Γενικής Συνέλευσης κοινοποιείται 
στα μέλη 5 ημέρες πριν την πραγματοποίησή της. 

β) Έκτακτες γενικές συνελεύσεις προσκαλούνται, 
όταν το Δ.Σ. κρίνει αυτό αναγκαίο ή όταν το 1/5 των με¬ 
λών το ζητήσει εγγράφως για συζήτηση ορισμένων θε¬ 
μάτων. 

γ) Οι γενικές συνελεύσεις ευρίσκονται σε απαρτία πα¬ 
ρόντων του 50% + 1 του συνόλου των μελών.Σε περί¬ 
πτωση μη απαρτίας η Γ ενική Συνέλευση συνέρχεται εκ 
νέου εντός επτά (7) ημερών με τα ίδια θέματα την ίδια 
ώρα και στον ίδιο χώρο και ευρίσκεται σε απαρτία ανε¬ 
ξαρτήτως αριθμού παρόντων μελών. 

δ) Της γενικής συνέλευσης προεδρεύει ο Πρόεδρος 
του Δ.Σ. και οι αποφάσεις λαμβάνονται με απόλυτη πλει- 
οψηφία. 

Ενστάσεις που αφορούν θέματα απαρτίας ή διαδικα¬ 
στικά ή αποφάσεις της Γ ενικής Συνέλευσης γίνονται δε¬ 
κτές και συζητούνται μόνο κατά τη διάρκεια της συνέ¬ 
λευσης. 

Άρθρο 16 
Γ ενικές διατάξεις 

1. Το ΤΑΠΕΤ δεν διαλύεται εφόσον έχει 50 μέλη. 

Σε περίπτωση διαλύσεως του ΤΑΠΕΤ τα περιουσιακά 
στοιχεία του δωρίζονται σε ευαγή ιδρύματα μετά από 
απόφαση του Δ.Σ. 

2. Για την είσπραξη των παροχών οι δικαιούχοι υπο- 
χρεούνται να υποβάλουν τα προβλεπόμενα δικαιολογη- 
τικά μέσα σε έξι (6) μήνες από την πραγματοποίηση της 
σχετικής δαπάνης. 

3. Χρηματικές παροχές που δε λαμβάνονται από τους 
δικαιούχους, παραγράφονται ύστερα από παρέλευση 
ενός (1) έτους από την ημερομηνία που κατέστησαν 
απαιτητές. 

4. Οφειλές ασφαλισμένων προς το Ταμείο συμψηφίζο¬ 
νται με χρηματικές παροχές που οφείλει το Ταμείο προς 
αυτούς ή τα μέλη της οικογένειας τους, από οποιαδήπο¬ 
τε αιτία και αν προέρχονται, πλην των ασφαλιστικών ει¬ 
σφορών. 

5. Το Δ.Σ. με απόφασή του καθορίζει τα δικαιολογητι- 
κά που απαιτείται να προσκομίζουν οι ασφαλισμένοι του 
Ταμείου προκειμένου να λαμβάνουν τις οριζόμενες πα- 
ροχές. 

6. Οι παρεχόμενες υπηρεσίες για τη διοίκηση και τη γε¬ 
νικότερη λειτουργία του Ταμείου από τα μέλη του Δ.Σ. 
και τα λοιπά μέλη της παραγράφου 14 του παρόντος άρ¬ 
θρου, είναι δωρεάν. 

7. Σε περιπτώσεις όπου απαιτείται, παρέχονται έξοδα 
κίνησης και διαμονής στα μέλη του Δ.Σ. μετά από από¬ 
φαση του εν λόγω οργάνου και σύ μφωνα με τις διατάξεις 
του Ν. 2685/99, όπως κάθε φορά αυτές ισχύουν και το 
οποίο καθορίζει την αιτιολογία, τη διάρκεια και τον προ¬ 
ορισμό της μετάβασης. 

8. Οιασφαλισμένοιπου αιτούνταιτη διαγραφή τους από 
το ΤΑΠΕΤ διαγράφονται απάτην ημέρα της αίτησής τους 
χωρίς το δικαίωμα επανεγγραφής για οποιοδήποτε λόγο. 

9. Υπάλληλοι του Εθνικού Τυπογραφείου, ασφαλισμέ¬ 
νοι του Ταμείου που αποσπώνται με αίτησή τους σε άλ¬ 
λη υπηρεσία δεν δικαιούνταιτωνπαροχώντου άρθρου 2 
παρ. 1,2,3 καιδπληντων βοηθημάτωντηςπαρ. 2περ. γ 
ί και μ μέχρι τη λήξη της απόσπασής τους. 

10. Τα μέλη οικογένειας δεν έχουν το δικαίωμα του 
εκλέγειν και εκλέγεσθαι ούτε λαμβάνουν μέρος στις Γ ε¬ 
νικές Συνελεύσεις του Ταμείου. 

11. Με απόφαση του Δ.Σ. του ΤΑΠΕΤ είναι δυνατή η φι¬ 
λοξενία τέκνων πρώην μελών του Ταμείου και περιορι¬ 


σμένου αριθμού παιδιών απόρων οικογενειών στις ανα- 
φερόμενες στο άρθρο 2 παρ. 4 εκδηλώσεις. 

12. Το προσωπικό που απαιτείται για τη λειτουργία του 
Ταμείου διατίθεται από το προσωπικό του Εθνικού Τυ¬ 
πογραφείου μετά από πρόταση του Δ.Σ. και έγκριση της 
διοίκησης του Εθνικού Τυπογραφείου. 

Άρθρο 17 

Ο παρών κανονισμός τροποποιείται με απόφαση των 
Υπουργών Οικονομίας και Οικονομικών και Εργασίας και 
Κοινωνικών Ασφαλίσεων, μετά από πρόταση της Γ ενικής 
Συνέλευσης του ΤΑΠΕΤ. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΡΓΑΣΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΡΟΒΕΡΤΟΣ ΣΠΥΡΟΠΟΥΛΟΣ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 ευτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυΐΌ 

ΘΙΙΓΟ 

ΘΙΙΓΟ 

ΘΙΙΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































